***Projektni zadatak***

**Nabava usluge dizajna, aplikacije i nabave tiskanog i promotivnog materijala za promociju i vidljivost prijelaznog i novog programskog razdoblja (2021.-2027.)**

Zagreb, prosinac 2021.

Sadržaj

[1. Uvod 3](#_Toc80178259)

[2. Cilj i očekivani rezultati 4](#_Toc80178260)

[2.1. Opći cilj 4](#_Toc80178261)

[2.2. Rezultati koji se očekuju od odabranog ponuditelja 4](#_Toc80178262)

[3. Zadaci izvršitelja 5](#_Toc80178263)

# Uvod

Ministarstvo poljoprivrede, Uprava za potpore poljoprivredi i ruralnom razvoju, upravljačko je tijelo Programa ruralnog razvoja Republike Hrvatske 2014.-2020. (dalje u tekstu: Program), financiranog sredstvima Europskog poljoprivrednog fonda za ruralni razvoj (dalje u tekstu: EPFRR). Ujedno upravljačko tijelo nadležno je za pripremu Strateškog plana Zajedničke poljoprivredne politike za novo programsko razdoblje 2023. – 2027. kao i kontinuiranu provedbu mjera u prijelaznom razdoblju 2021. – 2022. godine.

Program je dostupan na poveznici <http://ruralnirazvoj.hr/program/> dok su smjernice za prijelazno te novo programsko razdoblje dostupne na <https://ruralnirazvoj.hr/novo-programsko-razdoblje/> .

Program je izrađen u skladu sa zakonskim okvirom, koji je i polazište za provedbu ovoga projekta:

 - Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo;

- Uredba (EU) br. 1305/2013 Europskog Parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005;

- Provedbena Uredba Komisije (EU) br. 808/2014 od 17. srpnja 2014. o utvrđivanju pravila primjene Uredbe (EU) 1305/2013 Europskog Parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR).

Za prijelazno razdoblje te novo programsko razdoblje temelj su:

- Uredba (EU) 2020/2220 o utvrđivanju određenih prijelaznih odredaba za potporu iz Europskog poljoprivrednog fonda za ruralni razvoj (EPFRR) i Europskog fonda za jamstva u poljoprivredi (EFJP) u godinama 2021. i 2022. i izmjeni uredaba (EU) br. 1305/2013, (EU) br. 1306/2013 i (EU) br. 1307/2013 u pogledu sredstava i primjene u godinama 2021. i 2022. te Uredbe (EU) br. 1308/2013 u pogledu sredstava i raspodjele takve potpore u godinama 2021. i 2022.

- Prijedlog Uredbe Europskog parlamenta i Vijeća o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage Uredbe (EU) br. 1305/2013 Europskog parlamenta i Vijeća i Uredbe (EU) br. 1307/2013 Europskog parlamenta i Vijeća.

Upravljačko tijelo odgovorno je za izradu strategije informiranja i promidžbe, kako bi se osigurala kontinuirana promidžba Programa, prijelaznog razdoblja te novog programskog razdoblja, uključujući promidžbu kroz Nacionalnu ruralnu mrežu i informiranje potencijalnih korisnika, strukovnih organizacija, ekonomskih i socijalnih partnera, tijela koja promoviraju ravnopravnost spolova i značajnih nevladinih organizacija, uključujući organizacije koje se bave okolišnom tematikom, o mogućnostima ponuđenim Programom i pravilima dobivanja pristupa programskog financiranja, kao i informiranje korisnika o doprinosu Unije, kao i javnosti o ulozi koju Unija ima unutar Programa i Strateškog plana ZPP-a.

Sukladno svemu navedenom, Republika Hrvatska mora osigurati kvalitetan sustav informiranja i promidžbe svih dionika (potencijalnih korisnika, ali i šire zainteresirane javnosti) o Programu, prijelaznom razdoblju te budućem Strateškom planu zajedničke poljoprivredne politike, što je i svrha ovog predmeta nabave.

Financiranje provedbe aktivnosti informiranja i promidžbe vrši se iz sredstava mjere Tehnička pomoć u sklopu Programa.

Rok izvršenja usluge je 3 mjeseca od izdavanja narudžbenice ili do izvršenja ugovorenog.

Procijenjena vrijednost nabave je 147.000,00 kn + PDV.

# Cilj i očekivani rezultati

## Opći cilj

Cilj ovog projekta je informirati javnost o prijelaznom razdoblju 2021. – 2022. godine te novom programskom razdoblju RH 2023. – 2027. godine.

## Rezultati koji se očekuju od odabranog ponuditelja

Rezultat ovog projekta je isporuka „Smjernica za upotrebu vizualnog identiteta novog programskog razdoblja Republike Hrvatske 2023. – 2027. i prepoznatljivost tiskanih materijala.“ te grafičkog oblikovanja za stavke iz troškovnika (Prilog 1), u količinama ovisnim o potrebama naručitelja, između ostalih, kako slijedi:

- logotip za Strateški plan Zajedničke poljoprivredne politike 2023.-2027.

- smjernice za upotrebu vizualnog identiteta SP ZPP 2023.-2027. i prepoznatljivost tiskanih i ostalih promotivnih materijala

- „roll-up banneri“

- „pop-up wall“

- brošure

- leci

- plakati

- „web banneri“

- oglasi

- rokovnici

- vizuali za PowerPoint prezentacije

- vizuali za društvene mreže

- mape (fascikli za dokumente)

- vrećice

# Zadaci izvršitelja

Projekt uključuje grafičko oblikovanje/dizajn unaprijed pripremljenog sadržaja od strane naručitelja te prijelom, pripremu za tisak i definiranje specifikacija za tisak te tisak i nabavu promo materijala.

Dostava „Smjernice za upotrebu vizualnog identiteta SP ZPP 2023.-2027. i prepoznatljivost tiskanih i ostalih promotivnih materijala“ je preduvjet plaćanja po prvom mjesečnom računu.

Od odabranog pružatelja usluge očekuje se da posjeduje višegodišnje iskustvo na području grafičkog dizajna, napredno znanje rada u grafičkim programima (npr. Adobe alata), izvrsno poznavanje principa tiska i grafičke pripreme te visoku razinu kreativnosti. Odabrani pružatelj usluge naručitelju treba predlagati kreativna rješenja postavljenih komunikacijskih ciljeva.